Lav et referat af nedenstående tekst:

Tekst:
Den danske keeper Jimmy Nielsen er fortid i Leicester City. Det bekræfter den engelske Championship-klub på sin hjemmeside tirsdag. Jimmy Nielsen forventes onsdag at sætte sin underskrift på en aftale med Viasat Divisionens tophold, Vejle. - Det glæder mig, at de har fundet en løsning. Jeg regner med at vi kan skrive under på aftalen med Jimmy i morgen, som jeg forventer vi indgår en to et halvt årig aftale med, siger Vejles sportschef, Hans Lauge, til bold.dk. Den 30-årige målmand har været en del af Leicester City siden sommer, efter han skiftede fra AaB. Det er dog ikke blevet til nogen spilleminutter for danskeren på det engelske hold. Vejle har i øjeblikket seks point ned til SønderjyskE på andenpladsen. /Ritzau/

Referat:
Det blev kun til et halvt år i engelske Leicester City for Jimmy Nielsen. Målmanden har fået sin kontrakt ophævet og forventes at underskrive med Vejle onsdag.